stanford-oval/wikipedia huggingface dataset:
Maastohiihto talviolympialaisissa 2014 – miesten parisprintti

Miesten parisprintti vuoden 2014 talviolympialaisissa kilpailtiin 19. helmikuuta hiihtokeskus Laurassa, Krasnaja Poljanan asutuskeskuksen lähellä. Kilpailun voitti Suomen hiihtäjäkaksikko Sami Jauhojärvi ja Iivo Niskanen. Hopealle hiihtivät Venäjän Maksim Vylegžanin ja Nikita Krjukov ja pronssia sai Ruotsin hiihtäjäpari Emil Jönsson ja Teodor Peterson.
Saksa teki kilpailusta protestin, sillä Saksan ankkurin Tim Tscharnken ja Suomen Sami Jauhojärven sukset osuivat yhteen viimeisessä laskussa, jolloin saksalaishiihtäjä kaatui. Saksalaisten protesti hylättiin ja kilpailun tuloksia ei muutettu. Muun muassa Venäjän hiihtoliiton presidentti Elena Välbe oli sitä mieltä, että suomalaisten hiihto olisi pitänyt hylätä.
Tulokset > Välierä

| Sija | Erä | Numero | Maa | Kilpailijat | Aika | Huom>  |
| --- | --- | --- | --- | --- | --- | --- |
| 1 | 1 | 2 |  Saksa | Hannes Dotzler Tim Tscharnke | 23:36.23 | Q |
| 2 | 1 | 6 |  Tšekki | Martin Jakš Aleš Razým | 23:39.06 | Q |
| 3 | 1 | 5 |  Sveitsi | Dario Cologna Gianluca Cologna | 23:42.31 | LL |
| 4 | 1 | 1 |  Norja | Ola Vigen Hattestad Petter Northug | 23:43.63 | LL |
| 5 | 1 | 3 |  Italia | Federico Pellegrino Dietmar Nöckler | 23:58.12 |  |
| 6 | 1 | 4 |  Kanada | Devon Kershaw Alex Harvey | 24:20.37 |  |
| 7 | 1 | 9 |  Viro | Peeter Kümmel Raido Ränkel | 24:26.49 |  |
| 8 | 1 | 7 |  Itävalta | Harald Wurm Max Hauke | 25:01.23 |  |
| 9 | 1 | 10 |  Romania | Daniel Pripici Paul Constantin Pepene | 26:06.80 |  |
|  | 1 | 8 |  Iso-Britannia | Andrew Young Andrew Musgrave | DNF |  |
|  | 1 | 11 |  Kiina | Sun Qinghai Xu Wenlong | DNS |  |
| 1 | 2 | 16 |  Suomi | Iivo Niskanen Sami Jauhojärvi | 23:26.13 | Q |
| 2 | 2 | 13 |  Venäjä | Maxim Vylegzhanin Nikita Kriukov | 23:26.91 | Q |
| 3 | 2 | 15 |  Ruotsi | Emil Jönsson Teodor Peterson | 23:28.22 | LL |
| 4 | 2 | 14 |  Kazakstan | Nikolai Tšebotko Aleksei Poltaranin | 23:28.50 | LL |
| 5 | 2 | 17 |  Yhdysvallat | Simi Hamilton Erik Bjornsen | 23:29.14 | LL |
| 6 | 2 | 12 |  Ranska | Cyril Miranda Jean-Marc Gaillard | 23:41.79 | LL |
| 7 | 2 | 19 |  Japani | Hiroyuki Miyazawa Yuichi Onda | 23:49.41 |  |
| 8 | 2 | 18 |  Puola | Maciej Kreczmer Maciej Starega | 23:53.09 |  |
| 9 | 2 | 20 |  Slovakia | Peter Mlynár Martin Bajcicák | 24:58.06 |  |
| 10 | 2 | 21 |  Bulgaria | Andrey Gridin Veselin Tsinzov | 25:11.06 |  |
| 11 | 2 | 23 |  Ukraina | Ruslan Perekhoda Oleksii Krasovskyi | 25:31.13 |  |
| 12 | 2 | 22 |  Australia | Phillip Bellingham Callum Watson | 25:54.31 |  |
Tulokset > Finaali

| Sija | Numero | Maa | Kilpailijat | Aika | Aikaero |
| --- | --- | --- | --- | --- | --- |
| 01  | 16 |  Suomi | Iivo Niskanen Sami Jauhojärvi | 23:14.89 | — |
| 01  | 13 |  Venäjä | Maxim Vylegzhanin Nikita Kriukov | 23:15.86 | +0.97 |
| 01  | 15 |  Ruotsi | Emil Jönsson Teodor Peterson | 23:30.01 | +15.12 |
| 04 4 | 1 |  Norja | Ola Vigen Hattestad Petter Northug | 23:33.55 | +18.66 |
| 05 5 | 5 |  Sveitsi | Dario Cologna Gianluca Cologna | 23:35.90 | +21.01 |
| 06 6 | 17 |  Yhdysvallat | Simi Hamilton Erik Bjornsen | 23:49.95 | +35.06 |
| 07 7 | 2 |  Saksa | Hannes Dotzler Tim Tscharnke | 23:57.02 | +42.13 |
| 08 8 | 14 |  Kazakstan | Nikolai Tšebotko Aleksei Poltaranin | 24:01.38 | +46.49 |
| 09 9 | 6 |  Tšekki | Martin Jakš Aleš Razým | 24:01.83 | +46.94 |
| 10 | 12 |  Ranska | Cyril Miranda Jean-Marc Gaillard | DNS |  |
Aiheesta muualla

Niskasen ja Jauhojärven sprintti kultasi Sotšin talviolympialaiset Elävä arkisto. Yleisradio.
Maastohiihto talviolympialaisissa 2014
| --- | --- |
Miesten kilpailut:  15 km perinteinen | yhdistelmähiihto | 50 km vapaa hiihtotyyli | 4 x 10 km viesti | Sprintti | Parisprintti
Naisten kilpailut:  10 km perinteinen | yhdistelmähiihto | 30 km vapaa hiihtotyyli | 4 x 5 km viesti | Sprintti | Parisprintti
Malcolm Keen

| Malcolm Keen |
| --- | --- |
 Nita Naldi ja Malcolm Keen vuoden 1926 elokuvassa The Mountain Eagle.
Henkilötiedot
Syntynyt: 8. elokuuta 1887 Bristol, Englanti, Yhdistynyt kuningaskunta
Kuollut: 30. tammikuuta 1970 (82 vuotta) Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  1916–1962
Aiheesta muualla
IMDb 
Elonet
Malcolm Keen (8. elokuuta 1887 Bristol – 30. tammikuuta 1970 Lontoo) oli brittiläinen näyttelijä. Hänen tunnetuimpia elokuviaan ovat Alfred Hitchcockin varhaiset mykkäelokuvat The Mountain Eagle (1926), Vuokralainen (1926) ja Man-saaren tuomari (1929).
Keenin poika Geoffrey Keen oli myös näyttelijä.
Markus Henriksson

Markus Henriksson (s. 1958) on suomalainen psykiatrian erikoislääkäri ja dosentti sekä lääkintöneuvos. Hänestä tuli Valviran ylijohtaja 1. toukokuuta 2017 Marja-Liisa Partasen jäätyä eläkkeelle. Henriksson on koulutukseltaan lääketieteen tohtori.
Henriksson oli Keskussotilassairaalan psykiatrian ylilääkäri vuosina 1995–2005 ja sairaalan johtajalääkäri 2003–2005. Hän johti myös Sotilaslääketieteen Keskusta vuonna 2006. Hän työskenteli Terveydenhuollon oikeusturvakeskuksen ja Valviran ylilääkärinä vuosina 2007–2010. Ennen pääsyään Valviran ylijohtajaksi Henriksson työskenteli Valviran terveydenhuollon valvontaosaston ryhmäpäällikkönä. Marraskuussa 2019 hän sai nimityksen jatkokaudelle Valviran ylijohtajana vuosien 2020–2024 ajaksi.
Näiden tehtäviensä ohella Henriksson on työskennellyt muun muassa Kansanterveyslaitoksen tutkijana.
Lypsyrobotti

Lypsyrobotti.
Lypsyrobotti on kone, joka lypsää lehmiä automaattisesti. Robottilypsyssä lehmä hakeutuu lypsettäväksi omatoimisesti, kun se tuntee tarvetta lypsämiseen. Suomessa toiminnassa ja myynnissä olevat robottimerkit ovat GEA DairyRobot R9500, Lely Astronaut, DeLaval VMS, RDS Futurline ja Fullwood M2erlin.[lähde? ]
Yksi robottiyksikkö kykenee lypsämään 50-60 lehmän ryhmää, riippuen robottimerkistä, lehmien tuotoksesta ja maidonvirtausnopeudesta.[lähde? ]
Suomen ensimmäinen lypsyrobotti otettiin käyttöön Suitian koetilalla Siuntiossa 2000. Vuonna 2001 Suomessa oli käytössä viisi lypsyrobottia, kun robottinavetoita Euroopassa oli noin tuhat. Vuoden 2016 lopussa Suomessa oli 997 automaattilypsytilaa, joilla oli yhteensä 1462 lypsyrobottia. [lähde? ]
Valmistajat

Syksyllä 2018 tehdyssä globaalissa markkinaselvityksessä suurimmat lypsyrobottien valmistajat olivat GEA Group, DeLaval, BouMatic, Lely, Fullwood, SCR Dairy, Afimilk, Hokofarm Group, S.A. Christensen & Co., DairyMaster ja Livestock Improvement Corporation.
Toiminta

Kun lehmä tulee robotille lypsettäväksi, robotti tunnistaa sen kaulapannassa olevan lähettimen avulla. Asetetut lypsyasetukset määrittävät lehmien lypsyluvan ja päättää otetaanko lehmä sillä kertaa lypsettäväksi vai ohjataanko se lypsyjärjestelmän ohi. Lypsylupa perustuu lehmän odotettuun maitomäärään sekä asetettuihin vuorokauden minimi ja maksimi lypsykertoihin.[lähde? ]
Ennen lypsyä robotti puhdistaa utareen harjoilla tai vesisuihkulla. Puhdistaminen myös stimuloi utaretta. Vetimien sijainti eli vedinkoordinaatit ovat robotin muistissa ja lisäksi robotin merkistä riippuen, robotti käyttää laseria tai konenäköa vetimien tarkan sijainnin havaitsemiseen. Robotti ei tarvitse vedinkuppien kiinnittämiseen ihmisen apua muulloin kuin erityistilanteissa. Lypsyn loputtua robotti laittaa vielä vedinkaston. selvennä
Utareterveyden, toimivan eläinliikenteen ja robotin optimaalisen toiminnan kannalta tavoitteena on, että lehmät lypsävät 10 - 12 kg maitoa joka lypsykerralla. Robotti lypsää ja valvoo maidon laatua neljänneskohtaisesti.[lähde? ]
Lypsyn aikana lehmät saavat väkirehua. Väkirehun määrä perustuu joko käyttäjän asettamaan vakioannokseen tai robotin automaattisiin ruokintatauluihin jolloin lehmä saa väkirehua maitomäärän mukaan. Lypsyrobotin kanssa samaan järjestelmään on mahdollista lisätä myös väkirehukioskeja jolloin koko väkirehuruokinta on samassa tuotannonhallintaohjelmassa.[lähde? ]
Lypsyn aikana eläimestä tallentuu jopa satoja erilaisia tietoja. Robotin merkistä ja mallista riippuen tietoja tallentuu eläimen painosta, aktiivisuudesta, märehtimisestä, maitomääristä, maidon laadusta (sähkönjohtavuus, väri, rasva, valkuainen, solut...). Tiedot kerätään raporteille ja niitä on mahdollista tarkastella yksilö-, ryhmä- ja laumatasolla. Raporttien seurannalla ja tulkinnalla ollaan entistä paremmin selvillä karjan tämän hetkisestä tilanteesta ja raportit ovat tukena myös mahdollisten ongelmakohtien löytämisessä ja ratkaisussa. Robotin automaattiset keräämät tiedot antavat työkaluja tilan toiminnan tehostamiseen.[lähde? ]
Robottilypsyn vaikutus maidon tuotantomäärään

Robottilypsy kohottaa lehmän tuotosta noin 10-15% perinteiseen kaksi kertaa päivässä lypsyyn verrattuna, sillä aktiivisimmat ja eniten tuottavat eläimet voivat käydä lypsyllä oman tarpeensa mukaan. Tavoitteena on, että lehmät lypsetään keskimäärin 2,5 kertaa vuorokaudessa. Tämä tarkoittaa sitä, että tuotostasosta ja -vaiheesta riippuen lehmät voivat käydä lypsyllä alle 2 kertaa aina 5 kertaan asti.[lähde? ]
Vaikutus työoloihin ja -määrään

Lypsyrobotin myötä eläinten tarkkailun merkitys korostuu. Eläimiä tulee tarkkailla päivittäin, robotin antamia raportteja on seurattava ja tulkittava siten, että sairastuneet eläimet ja muut poikkeamat havaitaan nopeasti. Robotti kerää runsaasti tietoa eläimistä, mutta päätökset ovat lopulta aina käyttäjän vastuulla.[lähde? ]
Robottilypsy keventää huomattavasti hoitajan työtä verrattuna terveydellisesti raskaisiin, hankalassa asennossa suoritettaviin ja yksitoikkoisia liikeratoja vaativiin parsi- ja asemalypsyyn. Robotin lypsäessä ihmisen ei tarvitse osallistua lypsytapahtumaan ollenkaan. Kokonaistyömäärä ei kuitenkaan välttämättä vähene kovin paljon, sillä eläinten tarkkailuun on käytettävä enemmän aikaa. Asemalypsyssä jokainen eläin "tarkistetaan" lypsyn yhteydessä ja esim. sairaat eläimet havaitaan. Lisäksi aikaa kuluu robotin keräämien tietojen analysointiin ja makuuparsien puhtaanapitoon ja kuivittamiseen. Tämä on käytännössä tehtävä käsityönä, koska makuuparsissa on aina eläimiä ja koneiden käyttö näin ollen hankalaa. Robottilypsyssä utareiden puhtaus on erityisen tärkeää, koska kone puhdistaa vetimet aina samalla tavalla riippumatta niiden likaisuudesta, jolloin tavallista likaisemmat vetimet saattavat jäädä likaisiksi. Parsien riittävä kuivitus, säännöllisesti puhdistetut lantakäytävät ja utarekarvoja ajaminen yhdessä robotin tekemän pesun kanssa antavat riittävän hyvän pesutuloksen.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
YLE: Robotti lypsää lehmän ja siivoaa vielä jälkensäkin
Lehmä lypsyssä.
Manti Te’o

| Manti Te’o |
| --- | --- |

Henkilötiedot
Syntynyt: 26. tammikuuta 1991 Laie, Havaiji
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm
Paino:  109 kg
Pelipaikka:  Tukimies
Seura
Seura:  New Orleans Saints
Sarja:  NFL
Pelaajaura
Aik. seurat:  San Diego Chargers
NFL-varaus:  38. varaus, 2013 San Diego Chargers
Pääsarjaura:  2013–
Manti Malietau Louis Te’o (s. 26. tammikuuta 1991, Laie, Havaiji) on yhdysvaltalainen amerikkalaisen jalkapallon pelaaja, pelipaikaltaan tukimies. Hän edustaa tällä hetkellä NFL-joukkue New Orleans Saintsia, jota ennen hän pelasi yliopistojalkapalloa Notre Damen yliopiston joukkueessa.
Ennen NFL:ää

Lukiourallaan Punohaou Schoolissa, Honolulussa Te’o oli yksi ikäluokkansa parhaista pelaajista Yhdysvalloissa, ja ESPN arvioi hänet koko maan toiseksi parhaaksi pelaajaksi, pelinrakentaja Matt Barkleyn jälkeen.
Neljä vuotta Notre Damen perinteikkään yliopiston joukkueessa Fighting Irishissa pelannut Te’o johdatti viimeisellä yliopistokaudellaan Notre Damen tappiottomaan kauteen, ja joukkue eteni NCAA:n mestaruusotteluun, BCS National Championship Gameen. Loppuottelussa Notre Dame kuitenkin jäi täysin vastustaja Alabaman jalkoihin, aiheuttaen Fighting Irishille kauden ainoan tappion. Te’o oli vahva ehdokas vuoden 2012 Heisman Trophyn voittajaksi, jolloin hän olisi ollut kautta aikojen toinen palkinnon voittanut puolustaja. Hän sijoittui lopullisessa äänestyksessä toiseksi, Texas A&M:n pelinrakentaja Johnny Manzielin jälkeen.
Ennen NFL:ää > Tyttöystävä-huijaus

Urheiluun keskittyvä nettisivusto Deadspin.com julkaisi tammikuussa 2013 artikkelin, jonka mukaan tarina Te’on Lennay Kekua -nimisestä tyttöystävästä ja tämän menehtymisestä leukemiaan ennen Notre Damen ottelua Michigan Statea vastaan olisi huijausta. Tarina oli saanut merkittävää valtakunnallista julkisuutta, sillä Te’on 72-vuotias isoäiti oli nukkunut pois aiemmin samana päivänä.
Notre Damen mukaan Te’o oli joutunut huijauksen kohteeksi. Hän oli saanut puhelun joulukuussa numerosta, joka hänen mukaansa kuului Lennay Kekua -nimellä esiintyneelle henkilölle. Te’on mukaan henkilön ääni oli myös vastannut hänen kuolleeksi olettaman tyttöystävänsä ääntä. Yliopiston mukaan tunnistamaton henkilö oli internetin ja puhelimen välityksellä esiintynyt Te’on tyttöystävänä, ja myöhemmin kyseinen henkilö oli yhdessä muiden huijaukseen osallistuneiden kanssa kehittänyt tarinan sairastumisesta leukemiaan.
Tarina huijauksesta nousi otsikoihin ympäri Yhdysvaltoja.
NFL-ura

Te’o oli yksi vuoden 2013 NFL:n varaustilaisuuden ykkösnimistä. Hän olisi voinut osallistua jo vuoden 2012 varaustilaisuuteen, mutta päätti tuolloin jatkaa vielä vuoden yliopistossa. Te’on osakkeita varaustilaisuudessa laski heikosti sujunut Combine-testitilaisuus sekä talven mittaan hänen ympärillään pyörinyt mediamylläkkä.
San Diego Chargers varasi Te’on tilaisuuden toisella kierroksella, 38. pelaajana. 10. maaliskuuta 2013 Te’o solmi Chargerien kanssa neljän vuoden sopimuksen. Sopimus on arvoltaan noin 5 miljoonaa dollaria. Neljän San Diegossa pelastussa kauden Te’o siirtyi kaksivuotisella sopimuksella New Orleans Saintsiin.
Maria Severina

Maria Severina on kaarinalainen liikenainen. Hän on syntynyt Moskovassa ja valmistunut biokemian tohtoriksi Moskovan yliopistosta. Suomeen Severina muutti vuonna 1991.
Ura

Maria Severina perusti HyTest-yrityksen vuonna 1994. Alkunsa yritys sai Turun yliopiston tutkimushankkeesta. HyTest valmistaa monoklonaalisia vasta-aineita ja antigeenejä diagnostiikkateollisuuden käyttöön. Maria Severina myi yrityksensä vuonna 2018 norjalaiselle Summa Equitylle.
Vuonna 2018 Maria Severinalla oli Suomen viidenneksi kovimmat tulot: noin kolme miljoonaa ansiotuloina ja 33,2 miljoonaa pääomantuloina . Hän oli kyseisenä vuonna Suomen kovatuloisin nainen.
Yksityiselämä

Maria Severina asuu Kaarinassa. Hänellä on aviomies ja yksi poika. Severina valittiin vuoden uusturkulaiseksi vuonna 2012 ja Länsi-Suomen vuoden kasvuyrittäjäksi vuonna 2015.
Maria (keisarinna)

Keisarinna. Böömin ja Unkarin kuningatar Maria, tuntematon taiteilija 1557
Keisarinna, Böömin ja Unkari kuningatar Maria, Antonis Mor 1551
Maria (21. kesäkuuta 1528 – 26. helmikuuta 1603) oli Habsburg-sukuun kuulunut prinsessa, josta tuli Maksimilian II:n puolisona Pyhän saksalais-roomalaisen valtakunnan keisarinna vuosina 1564–1576, Böömin kuningatar vuodesta 1562 ja Unkarin kuningatar vuodesta 1564. Hän toimi myös Espanjan sijaishallitsijana ensin isänsä ja myöhemmin veljensä poissaolojen aikana.
Suku

Marian vanhemmat olivat keisari Kaarle V ja Isabella Portugalilainen. Hänen veljensä oli Espanjan ja Portugalin kuningas Filip II (1527–1598) ja sisarensa Johanna Itävaltalainen (1535–1573), joka avioitui serkkunsa, Portugalin prinssi João Manuelin (1537–1554) kanssa, joka oli Portugalin kuningas Juhana III:n poika.
Avioliitto ja lapset

Vuonna 1548 Maria avioitui serkkunsa Maksimilianin kanssa. Heille syntyi yhteensä 16 lasta, joista seitsemän eli aikuisiksi:
Anna Itävaltalainen (1549–1580), avioitui vuonna 1570 setänsä, Espanjan ja Portugalin kuninkaan Filip II:n (1527–1598) kanssa.
Rudolf II (2. heinäkuuta 1552 Wien – 23. tammikuuta 1612), keisari vuosina 1576–1612, kuoli naimattomana ilman laillisia jälkeläisiä
Ernest (15. heinäkuuta 1553 Wien –  21. maaliskuuta 1595 Bryssel), Itävallan arkkiherttua, Espanjan Alankomaiden käskynhaltija vuosina 1594–1595
Elisabet Itävaltalainen (1554–1592), avioitui vuonna 1570 Ranskan kuninkaan Kaarle IX:n (1550–1574) kanssa, heillä oli yksi tytär
Matias (1557–1619), keisari vuosina 1612–1619, kuoli lapsettomana
Maksimilian III (1558–1618), Saksalaisen ritarikunnan suurmestari vuosina 1590–1618
Albrekt (1559–1621), Itävallan arkkiherttua, Espanjan Alankomaiden käskynhaltija vuosina 1595–1621, avioitui vuonna 1599 serkkunsa Isabella Cara Eugenian (1566–1633), Filip II:n tyttären kanssa.
Marjorie Homer-Dixon

Marjorie Homer-Dixon (10. elokuuta 1945 Indokiina) on kanadalainen entinen meloja.
Dixon osallistui Méxicon olympialaisissa 1968 500 metrin kajakkiyksiköihin, joissa hän putosi keräilyerissä. Hän oli samassa lajissa välierissä saakka Münchenin kisoissa 1972, joissa Dixon kilpaili myös 500 metrin kajakkikaksikoissa Claudia Huntin kanssa karsiutuen kuitenkin keräilyerissä.
Marjorie Jackson

| Mitalit | Mitalit | Mitalit |  |
| --- | --- | --- | --- |
|  Marjorie Jackson |  Marjorie Jackson |  Marjorie Jackson |  |
Maa:   Australia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | 100 m |  |
|  Kultaa | Helsinki 1952 | 200 m |  |
Marjorie Jackson-Nelson (s. 13. syyskuuta 1931) on australialainen yleisurheilija, joka voitti kultamitalit 100 ja 200 metrin juoksusta vuoden 1952 kesäolympialaisissa Helsingissä. Hän toimi vuosina 2001–2007 Etelä-Australian kuvernöörinä.
Jackson syntyi Uudessa Etelä-Walesissa. Hän nai vuonna 1953 pyöräilijä Peter Nelsonin, joka kuoli leukemiaan 1977.
Maastojuoksun maailmanmestaruuskilpailut 2004

Vuoden 2004 maastojuoksun maailmanmestaruuskilpailut järjestettiin 20.–21. maaliskuuta 2004 Brysselissä, Belgiassa.
Mitalistit > Miehet

| Matka | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Lyhyt matka, henkilökohtainen |  Kenenisa Bekele | 11.31 |  Gebre-egziabher Gebremariam | 11.36 |  Maregu Zewdie | 11.42 |
| Lyhyt matka, joukkuekisa |  Etiopia: Kenenisa Bekele Gebre-egziabher Gebremariam Maregu Zewdie Dejene Birhanu Hussan Adelo Mohammed Awol Ibrahim |  1 2 3 11 (29) (31) |  Qatar: Ahmad Hassan Abdullah Saif Saaeed Shaheen Sultan Khamis Zaman Abdulaziz Abdelrahman al-Ameeri Ali Dawoud Sedam Khamis Abdullah Saifeldin |  4 5 8 22 (23) (95) |  Kenia: Eliud Kibet Kirui Isaac Kiprono Songok Abraham Chebii Kiplimo Muneria Boniface Kiprotich Songok John Kibowen |  6 7 19 20 (21) (32) |
| Pitkä matka, henkilökohtainen |  Kenenisa Bekele | 35.52 |  Gebre-egziabher Gebremariam | 36.10 |  Sileshi Sihine | 36.11 |
| Pitkä matka, joukkuekisa |  Etiopia: Kenenisa Bekele Gebre-egziabher Gebremariam Sileshi Sihine Yibeltal Admassu Tibeby Yenew Keterna Nigusse |  1 2 3 8 (15) (36) |  Kenia: Eliud Kipchoge Charles Kamathi  Wilberforce Talel John Cheruiyot Korir Simion Kiprop Tuitoek Richard Limo |  4 5 10 11 (27) (32) |  Eritrea: Zersenay Tadesse Yonas Kifle  Tesfayohannes Mesfen Samson Kiflemariam Tecle Menghisteab Ghirma Woldu |  6 9 22 29 (74) (DNS) |
| Juniorit, henkilökohtainen |  Meba Tadesse | 24.01 |  Boniface Kiprop | 24.03 |  Ernest Meli Kimeli | 24.16 |
| Juniorit, joukkuekisa |  Kenia: Ernest Meli Kimeli Barnabas Kiplagat Kosgei Hosea Mwok Macharinyang Ronald Kipchumba Rutto Moses Ndiema Masai Stanley Kipkosgei Salil |  3 4 6 7 (16) (21) |  Etiopia: Meba Tadesse Mulugeta Wendimu Tessema Absher Yirefu Birhanu Kabtamu Reta Demu Weyessa |  1 5 9 10 (20) (DNS) |  Uganda: Boniface Kiprop Moses Aliwa Harbert Okuti Nicholas Kwemoi Ivan Muhwezi |  2 8 11 12 (DNS) |
Mitalistit > Naiset

| Matka | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Lyhyt matka, henkilökohtainen |  Edith Masai | 13.07 |  Tirunesh Dibaba | 13.09 |  Teyba Erkesso | 13.11 |
| Lyhyt matka, joukkuekisa |  Etiopia: Tirunesh Dibaba Teyba Erkesso Werknesh Kidane Ejegayehu Dibaba Amane Gubena Bezunesh Bekele Sartsu |  2 3 4 10 (11) (18) |  Kenia: Edith Masai Isabella Ochichi Peninah Jepchumba Vivian Cheruiyot Jane Wanjiku Beatrice Jepchumba |  1 5 7 8 (9) (21) |  Kanada: Émilie Mondor Carmen Dourna-Hussar Malindi Elmore Tina Connelly Courtney Inman Leah Pells |  13 17 22 35 (37) (57) |
| Pitkä matka, henkilökohtainen |  Benita Johnson | 27.17 |  Ejegayehu Dibaba | 27.29 |  Werknesh Kidane | 27.34 |
| Pitkä matka, joukkuekisa |  Etiopia: Ejegayehu Dibaba Werknesh Kidane Teyba Erkesso Derartu Tulu Eyeresalem Kuma Alemtsehay Hailu |  2 3 5 16 (43) (59) |  Kenia: Alice Timbilili Eunice Jepkorir Fridah Domongole Sally Barsosio Jane Ngotho Irene Kwambai Kipchumba |  4 7 9 10 (20) (34) |  Yhdistynyt kuningaskunta: Kathy Butler Liz Yelling Louise Damen Natalie Harvey Hayley Yelling |  11 13 22 28 (29) |
| Juniorit, henkilökohtainen |  Meselech Melkamu | 20.48 |  Aziza Aliyu | 20.53 |  Mestawat Tadesse | 20.56 |
| Juniorit, joukkuekisa |  Etiopia: Meselech Melkamu Aziza Aliyu Mestawat Tadesse Workitu Ayanu Yemealem Ayano Hirut Mengestu |  1 2 3 4 (7) (15) |  Kenia: Chemtai Rionotukei Jebichi Yator Gladys Jepkemoi Chemweno Everline Kemunto Kimwei Emmy Chepkirui Nelly Jepkurui |  5 6 9 16 (17) (18) |  Japani: Hitomi Miyai Yuko Nohara Hitomi Niya Kei Terada Tomoka Imadomi Misaki Katsumata |  10 11 19 27 (29) (33) |
Maastohiihto talviolympialaisissa 2018

| Maastohiihto talviolympialaisissa 2018   |
| --- | --- | --- | --- | --- | --- |
| Vapaa hiihtotyyli |  | miehet |  | naiset |  |
| Yhdistelmähiihto |  | miehet |  | naiset |  |
| Perinteinen |  | miehet |  | naiset |  |
| Viesti |  | miehet |  | naiset |  |
| Sprintti |  | miehet |  | naiset |  |
| Parisprintti |  | miehet |  | naiset |  |
| n · k ·  | n · k ·  | n · k ·  | n · k ·  | n · k ·  |  |
Maastohiihdossa kilpailtiin Pyeongchangin talviolympialaisissa 10.–25. helmikuuta 2018 Alpensia Cross-Country Skiing Centressä. Kisoja oli 12, joista kuusi oli miehille ja kuusi naisille.
Lajit ja aikataulut

| Päiväys | Aika | Laji |
| --- | --- | --- |
| 10. helmikuuta | 16.15–17.20 | Naisten yhdistelmähiihto |
| 11. helmikuuta | 15.15–17.10 | Miesten yhdistelmähiihto |
| 13. helmikuuta | 17.30–18.45 | Miesten & naisten perinteisen sprintin karsinta |
| 13. helmikuuta | 20.00–22.00 | Miesten & naisten perinteinen sprintti |
| 15. helmikuuta | 15.30–17.15 | Naisten 10 km vapaa hiihtotyyli |
| 16. helmikuuta | 15.00–16.50 | Miesten 15 km vapaa hiihtotyyli |
| 17. helmikuuta | 18.30–19.45 | Naisten 4 x 5 km viesti |
| 18. helmikuuta | 15.15–17.10 | Miesten 4 x 10 km viesti |
| 21. helmikuuta | 17.00–18.30 | Naisten parisprintti vapaa hiihtotyyli |
| 21. helmikuuta | 19.00–20.20 | Miesten parisprintti vapaa hiihtotyyli |
| 24. helmikuuta | 14.00–17.05 | Miesten 50 km perinteinen yhteislähtö |
| 25. helmikuuta | 15.15–17.20 | Naisten 30 km perinteinen yhteislähtö |
Mitaliyhteenveto > Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Norja | 7 | 4 | 3 | 14 |
| 2 |  Ruotsi | 2 | 3 | 1 | 6 |
| 3 |  Suomi | 1 | 1 | 2 | 4 |
| 4 |  Sveitsi | 1 | 0 | 0 | 1 |
| 4 |  Yhdysvallat | 1 | 0 | 0 | 1 |
| 6 |  Venäläiset olympiaurheilijat | 0 | 3 | 5 | 8 |
| 7 |  Italia | 0 | 1 | 0 | 1 |
| 8 |  Ranska | 0 | 0 | 2 | 2 |
|  | Yhteensä | 12 | 12 | 13 | 37 |